Dokument ta’ ħidma mill-persunal tal-Kummissjoni - Dokument li jakkumpanja l- Proposta għal regolament tal-Kunsill dwar it-twaqqif ta' l-"Impriża Komuni ARTEMIS" biex timplimenta Inizjattiva Teknoloġika Konġunta fis-Sistemi Integrati tal-Kompjuter Impriża Komuni ARTEMIS - Valutazzjoni ta’ l-impatt fil-qosor {KUMM(2007) 243 finali} {SEG(2007) 582} /* SEK/2007/0583 */





[pic] | KUMMISSJONI TAL-KOMUNITAJIET EWROPEJ | Brussell 15.5.2007 SEC(2007) 583 DOKUMENT TA’ ĦIDMA MILL-PERSUNAL TAL-KUMMISSJONI Dokument li jakkumpanja l- Proposta għal REGOLAMENT TAL-KUNSILL dwar it-twaqqif ta' l-"Impriża Komuni ARTEMIS" biex timplimenta Inizjattiva Teknoloġika Konġunta fis-Sistemi Integrati tal-Kompjuter Impriża Komuni ARTEMIS Valutazzjoni ta’ l-impatt fil-qosor {KUMM(2007) 243 finali} {SEG(2007) 582} SOMMARJU EŻEKUTTIV SFOND Is-Seba' Programm Kwadru[1] jintroduċi l-Inizjattivi Teknoloġiċi Konġunti (JTIs) bħala tweġiba għall-bżonnijiet tar-riċerka ta' l-industrija u partijiet interessati oħra. JTIs għandhom ifittxu attivitajiet li huma ta' interess komuni għall-Ewropa[2] u għandhom jikkontribwixxu għall-ksib ta' l-għan ta' kompetittività ta' Liżbona u l-miri ta' Barċellona għall-infiq fuq ir-riċerka[3]. It-teknoloġiji ta' l-informazzjoni u l-komunikazzjoni (ICT) huma ta' importanza ekonomika u soċjali kruċjali u jagħtu sehem fir-realizzazzjoni ta' l-istrateġija mġedda ta' Liżbona għat-tkabbir u l-impjiegi fl-Ewropa. L-inizjattiva "2010" tal-Kummisjsoni[4] identifikat it-tisħiħ ta' l-innovazzjoni u l-investiment fir-riċerka dwar l-ICT bħala prijorità biex tindirizza n-nuqqas ta' produttività bejn l-Ewropa u ż-żoni li jikkompetu. Is-Sistemi Integrati tal-Kompjuters – l-elettronika u s-softwer inviżibbli li jitimgħu l-intelliġenza lill-prodotti u l-proċessi - huma parti speċjalment importanti tal-qasam ta' l-ICT għax jissottolineaw l-kompetittività, l-innovazzjoni u t-tkabbir ekonomiku f'setturi ewlenin ta' l-industrija Ewropea (e.ż. l-industrija awtomotiva, erospazjali, l-elettronika għall-konsum, it-telekomunikazzjonijiet, l-awtomazzjoni). Is-Sistemi Integrati tal-Kompjuters kienu identifikati bħala waħda mill-qawwiet industrijali u teknoloġiċi ewlenin ta' l-UE fis-swieq globali[5]. Il-previżjonijiet bassru aktar minn 16-il biljun apparat inkorporat sa l-2010 (kważi tliet biċċiet t'apparat għal kull persuna fid-dinja) u aktar minn 40 biljun sa l-2020[6]. Fil-ħames snin li ġejjin, is-sehem tas-sistemi integrati fil-valur tal-prodotti finali hu mistenni li jilħaq livelli[7] sinifikattivi fl-awtomobli (36%), l-awtomazzjoni industrijali (22%), it-telekomunikazzjonijiet (37%), l-elettronika għall-konsum u d-djar intelliġenti (41%) u t-tagħmir tas-saħħa u mediku (33%). Fid-dinja kollha, fil-waqt li r-Reiċerka u l-Iżvilupp (R&D) totali għandha tikber b'xi 170% fl-għaxar snin li ġejjin, in-nefqa fuq l-R&D dwar is-softwer inkorporat trid tikber b'225%, minn €58bn fl-2002 għal €132bn sa l-2015[8]. JTIs huma riżultat tax-xogħol tal-Pjattaformi Ewropej għat-Teknoloġija (ETPs). Il-Pjattaforma għat-Teknoloġija ARTEMIS[9] tlaqqa' flimkien is-setturi relevanti mill-industrija, ir-riċerka u l-awtoritajiet pubbliċi Ewropej fil-qasam tas-sistemi integrati. L-għan tagħha hu tinħoloq massa kritika u tikkoordina l-isforzi u l-inizjattivi fl-Ewropa kollha sabiex tkun implimentata strateġija koerenti għat-tmexxija ta' l-UE f'dan il-qasam. Wieħed mix-xogħlijiet ewlenin tagħha hu d-definizzjoni ta' "Aġenda ta' Riċerka Strateġika" (SRA) li tkun referenza fil-qasam u tattira investiment mill-partijiet interessati kollha. L-ewwel verżjoni ta' l-SRA kienet ippubblikata f'Marzu 2006. Il-ħolqien tal-Pjattaforma għat-Teknoloġija ARTEMIS f'Jannar 2004 kienet segwita b'konsultazzjonijiet estensivi mal-partijiet interessati, inklużi l-awtoritajiet pubbliċi nazzjonali mill-24 Stat Membru u pajjiżi assoċjati mal-Programm Kwadru. L-SRA u t-tmexxija u l-aspetti operattivi ta' l-Impriża Konġunta kienu ppreżentati f'avvenimenti pubbliċi ewlenin. Barra minn hekk, diskussjonijiet estensivi u żewġ studji reċenti[10] pprovdew kontribut ulterjuri fuq il-qasam tal-finanzjament, ix-xejriet teknoloġiċi u tas-suq fis-sistemi integrati, l-istruttura tat-tmexxija u l-impatt mistenni ta' din l-inizjattiva. IN-NATURA TAL-PROBLEMA Investiment mhux suffiċjenti fl-R&D Fl-UE, l-R&D ta' l-ICT jammonta għal xi 18% tan-nefqa ta' l-R&D totali mqabbla ma' l-34% fl-Istati Uniti u l-35% fil-Ġappun[11]. Abbażi per capita l-UE tonfoq xi €80 kull ras imqabbla ma' l-€350 fl-Istati Uniti u l-€400 fil-Ġappun. Għar-riċerka dwar is-sistemi integrati, il-finanzjament pubbliku fl-Ewropa[12] hu biss 11% tat-total għall-ICT, minkejja l-fatt li l-R&D relatat mas-sistemi integrati jammonta għal aktar minn 50% tan-nefqa tan-negozju dwar l-R&D ta' l-ICT. Il-frammentazzjoni tal-finanzjament tar-riċerka Hemm diversi programmi ta' finanzjament relevanti għas-sistemi integrati fl-Ewropa. Il-Programmi ta' Qafas għamlu investimenti kbar fir-riċerka ta' l-ICT fuq numru ta' snin iżda jirrapreżentaw perċentaġġ żgħir tal-baġit pubbliku totali ta' l-UE[13]. L-iskema intergovernattiva Eureka tipprovdi finanzjament pubbliku għall-proġetti ta' l-R&D industrijali; Madankollu, nuqqasijiet varji (bħalma huma d-duplikazzjoni tal-valutazzjoni u tal-proċeduri tal-monitoraġġ tal-proġett fuq il-livell intergovernattiv u nazzjonali, previżjoni fqira tal-finanzjament pubbliku, dewmien qabel ma jibdew il-proġetti) dgħajfu l-effettività tagħha. Fuq il-livell nazzjonali, 17 mill-122 programm ta' l-ICT fi 23 Stat Membru ta' l-UE u Pajjiżi Assoċjati huma relatati mas-sistemi integrati. F'xi pajjiżi, l-attivitajiet tas-sistemi integrati jinfirxu fuq diversi programmi (xi kultant mhux konnessi). B'mod globali, l-istrumenti kurrenti ma jipprovdux qafas xieraq biex jimmobilizzaw ir-riżorsi Ewropej fuq skala kbira u madwar għanijiet komuni fil-waqt li jibqgħu effettivi u effiċjenti. Il-kumplessità teknoloġika bħala sfida ewlenija Fuq l-aħħar 20 sena, is-sistemi integrati evolvew minn kompjuters ta' monoproċessur indipendenti għal sistemi ta' multiproċessuri avvanzati b'kapaċitajiet ta' komunikazzjni akbar konnessa mad-"dinja reali" permezz ta' funzjonijiet ta' sensi u attwazzjoni. Il-kumplessità li toħroġ hija sfida teknoloġika kbira li bħalissa ma tistax tkun sodisfatta minħabba n-nuqqas ta' approċċ sistematiku u metodi u għodda ta' inġinerija assoċjata . L-innovazzjoni hija ostakolata wkoll minn nuqqas ta' standards komuni. L-aċċettazzjoni ta' l-għodda tat-tfassil fl-organizzazzjonijiet ta' żvilupp se jkunu fqar jekk hemm periklu li "ninqaflu" għand bejjiegħ speċifiku u mingħajr standards miftuha. Bl-istess mod, hemm bżonn standards ġodda li jippermettu apparati inkorporat diversi li wieħed jista' jkellimhom u "jifhmu" lil xulxin. X'hemm fin-nofs Il-kapaċità ta' l-Ewropa li tipprovdi għarfien ta' integrazzjoni marbut ma' qasam speċifiku ta lill-UE sehem kbir tas-swieq fis-setturi awotmotivi, industrijali u ta' l-enerġija, jew tad-difiża u ta' l-ispazju. Sistemi integrati mhumiex kruċjali biss għall-kompetittività ta' dawn is-setturi industrijali eżistenti; huma wkoll fil-qalba tal-ġenerazzjoni li jmiss tas-sistemi ta' l-ICT li qiegħda tibiddel l-ekonomija u s-soċjetà tagħna. Bħall-ewwel żewġ "mewġiet" ta' IT ( desktop computing u l-internet), it-tielet mewġa li saret possibbli permezz ta' "l-inkorporazzjoni ta' l-intelliġenza" fl-ambjent tagħna ta' kuljum se toħloq swieq kbar għall-applikazzjonijiet li mhux se nkunu kapaċi nħaddmu. Mhux biss l-opportunità biex ninnovaw qed nirriksjaw iżda wkoll l-abilità li ninnovaw. Sistemi integrati huma tant ċentrali biex ikun valorizzat l-ħolqien li, ekonomija li tonqos milli tissodisfa dawn l-isfidi teknoloġiċi, titlef il–kapaċità ta' l-innovazzjoni tagħha. Hemm ukoll riskju 'kulturali': Dawn is-sistemi intelliġenti se jmissu b'mod intimu l-ħajjiet taċ-ċittadini Ewropej. L-Industrija Ewropea għandha bżonn li tkun kapaċi li twieġeb għad-domanda li tikber fis-suq lokali b'mod li tirrikonoxxi l-preferenzi u l-valuri uniċi ta' l-Ewropa. IL-KAż FAVUR AZZJONI MILL-UE L-UE għandha żżid u tagħmel użu aħjar ta' l-investiment tagħha f'dan qasam strateġiku minkejja li tistrieħ fuq struttura ta' riċerka li jinqosha l-fokus u li twassal għal duplikazzjoni ta' l-isforzi. L-istruttura kurrenti ta' l-industrija ta' l-UE ma tipprovdix il-qafas neċessrju li fih ikunu żviluppati t-teknoloġiji u l-istandards neċessarji li jagħtu l-kapaċità meħtieġa. Ħafna mit-teknoloġiji involuti jittraxxendu s-setturi industrijali tradizzjonali fil-waqt li ħafna żviluppi industrijali għadhom settorjali; l-industrija Ewropea ta' l-għodda tat-tfassil u s-softwer hija frammentata u improbabbli li hemm xi atturi ewlenin li kapaċi jmexxu l-iżviluppi; ħafna mill-komponenti u għodod teknoloġiċi huma għal swieq li għadhom ma jeżistux u għaldaqstant l-iżvilupp tagħhom jinvolvi riskju għoli. Il-progress jinżamm lura bin- nuqqas ta' koordinazzjoni ta' l-għanijiet ta' l-R&D industrijali, id-duplikazzjoni ta' l-isforz, u l-użu parzjali tal-finanzjar limitat tar-riċerka . Il-leġiżlazzjoni Komunitarja biss tista' tistabbilixxi qafas ta' l-R&D operattiv li jgħaqqad l-benefiċċji ta' l-integrazzjoni Ewropea ma' l-adattabilità rapida tal-miri u l-politika industrijali u b'flessibilità f'parteċipazzjoni min-naħa ta' l-Istati Membri. GħANIJIET Mil-lat ekonomiku u teknoloġiku, l-għan huwa li tkun varata inizjattiva biex ikun realizzat il-potenzjali ta' l-Ewropa fis-swieq futuri għall-prodotti, il-proċessi u s-servizzi intelliġenti u tkun il-mexxejja fid-dinja għat-teknoloġija inkorporata. Dwar lat politiku, l-għanijiet huma: 1. Biex jinħoloq programm uniku ta' R&D fl-Ewropa kollha li ġej mill- industrija 2. Biex ikun hemm mekkaniżmu kapaċi li jgħaqqad, għall-ewwel darba, il-finanzjament nazzjonali, ta' l-UE u privat. 3. Biex jissaħħaħ l-investiment fl-R&D fl-Ewropa. GħAżLIET POLITIċI U ANALIżI Tqiesu dawn iż-żewġ għażliet tal-politika li ġejjin: 4. L-għażla 'negozju bħas-soltu'. Din hija kontinwazzjoni ta' l-arranġamenti preżenti ta' xogħol. 5. "ARTEMIS JTI" – Impriża Komuni fuq il-bażi ta' l-Artikolu 171 tat-Trattat biex tkun implimentata "Inizjattiva Teknoloġika Konġunta" bil-parteċipazzjoni ta' l-industrija, il-Kummissjoni Ewropea u l-Istati Membri u pajjiżi assoċjati ma' l-FP7 ibbażata fuq il-Pjattaforma għat-Teknoloġija ARTEMIS eżistenti. IMPATT EKONOMIKU Il-benefiċċji ekonomiċi meta jintlaħqu l-għanijiet teknoloġiċi L-analiżi turi li l-l-ARTEMIS JTI tista' tagħmel kisbiet ta' mill-anqas ta' €14.7 biljun kull sena fi tnaqqis ta' l-ispejjeż fit-tfassil u l-iżvilupp tas-sistema sa l-2015, ekwivalenti għal ta' mill-anqas 55,000 sena ta' sforz ta' persuna mqabbla max-xenarju "negozju-bħas-soltu". Il-valur nett preżenti ta' dawn il-kisbiet fl-2006 hu stmat €109 biljun. L-impatt ekonomiku meta jinkisbu d-diversi miri l-oħra stabbiliti fl-Aġenda tar-Riċerka Strateġika hija iżjed diffiċli biex tikkwantifikaha, minkejja li tista' tkun sinifikattiva għax tista' twassal għall-ħolqien ta' swieq kompletament ġodda. L-effett tal-vantaġġ finanzjarju L-għażla proposta ta' ARTEMIS JTI tippermetti li għal kull euro mogħti mill-Kummissjoni jinħarġu 2 euro fuq il-livell nazzjonali flimkien ma' l-isforzi addizzjonali fir-riċerka privata biex b'hekk ikun hemm effett globali mistenni ta' minn euro sa 7 ta' l-isforz fl-R&D . Fl-għażla "negozju-bħas-soltu", il-kontribuzzjoni tal-Kummissjoni ma jkollix effett ta' leverage fuq il-livell nazzjonali u jkun imwieżen b'xi 0.5 eruo fil-finanzjament privat. Qafas aktar effiċjenti għall-R&D u l-innovazjzoni għall-industrija L-ARTEMIS JTI tipprovdi lill-atturi ta' l-R&D qafas effiċjenti u ta' min joqgħod fuqu li jneħħi l-inċertezza baġitarja li teżisti fl-Eureka. Minħabba s-simplifikazzjoni tal-proċeduri permezz tal-JTI, kull proġett ta' l-R&D se jikseb sitt xhur fuq "in-negozju-bħas-soltu". Tnaqqis ta' 50% jinkiseb għall-preparazzjoni u l-preżentazzjoni ta' proposta. L-ARTEMIS JTI għalhekk se trendi tfaddil nett ta' €73 miljun. Jinġabar aktar tfaddil bit-tneħħija tad-duplikazzjoni tar-rappurtaġġ u l-monitoraġġ, stmati madwar €52 miljun. B'mod globali, permezz ta' l-ARTIMES JTI se jitfaddlu €125 miljun fi "spejjeż proċedurali" mqabbla max-xenarju tan-negozju-bħas-soltu. Il-proċeduri ffaċilitati jippermettu riżultati tar-riċerka li jilħqu s-suq malajr. Dan it-tnaqqis fiż-żmien biex jintlaħaq is-suq huwa wieħed mill-aktar benefiċċji sinifikattivi ta' l-ARTEMIS JTI. Barra minn hekk, il-JTI se tkabbar l-pareteċipazzjoni u żżid in-numru ta' sħab ġodda fl-attivitajiet ta' l-R&D. Infiq aktar effiċjenti fl-R&D mill-awtoritajiet pubbliċi Is-somma nazzjonali mistennija ta' €750 miljun minfuqa permezz ta' l-ARTEMIS JTI se tkun allokata permezz ta' proċeduri u pjanijiet ta' xogħol Ewropej komuni bħal fil-Programm ta' Qafas. Hu mistenni li l-impatt ta' dan l-infiq fuq il-PGD se jkun simili għal dak ta' l-infiq fuq il-livell ta' l-UE, u ħafna ogħla[14] minn dak fix-xenarju "negozju-bħas-soltu" fejn il-finanzjament jinħareġ skond il-prijoritajiet differenti tal-programmi nazzjonali. Impatti ekonomiċi u soċjali usa' It- teknoloġiji komuni żviluppati mill-ARTEMIS JTI se jipprovdu livell ġust lill-industrija bbażata fuq is-sistemi integrati li jwasslu għal kompetizzjoni akbar għall-prodotti u s-servizzi bbażati fuq pjattaformi komuni. L-ARTEMIS JTI se tikkontribwixxi lejn aktar impjiegi u ta' kwalità aħjar u tippermetti produzzjoni aktar serja u eħfef, hekk kif ħafna applikazzjonijiet se jsaħħu l-awtomazzjoni u jappoġġaw l-operaturi umani u għalhekk ikabbru l-valur miżjud ta' ħafna impjiegi. Uħud mix-xenarji ta' applikazzjoni previsti fl-SRA ta' l-ARTIMES għandhom orjentazzjoni lejn is-soċjetà (e.g. monitoraġġ u maniġment ambjentali). KRITERJI LI JIRDU JKUNU SODISFATTI GħALL-INIZJATTIVA KOġUNTA TAT-TEKNOLOġIJA Il-proposta tissodisfa l-kriterji kollha stabbiliti għal Inizjattiva Konġunta tat-Teknoloġija skond Is-Seba' Programm Kwadru: - L-iskala ta' l-Impatt fuq il-Kompetittività u t-Tkabbir Industrijali : Is-sistemi integrati huma teknoloġija strateġika għall-Ewropa ġaladarba jissottolineaw l-iżvilupp ta' setturi ewlenin fil-futur għas-saħħa ekonomika ta' l-UE u huma muturi sinifikattivi ta' l-innovazzjoni u t-tkabbir. - Grad u Ċarezza tad-Definizzjoni ta' l-Għan li Jrid Jintlaħaq u r-Riżultati Mistennija: L-SRA ta' l-ARTEMIS tiffissa għanijiet industrijali tanġibbli biex l-Ewropa tinżamm fuq quddiem fil-qasam tas-sistemi integrati bl-għan li jkun irrealizzat l-potenzjal ta' l-UE fis-swieq tal-futur għall-prodotti, il-proċessi u s-servizzi intelliġenti. - L-inadegwatezza ta' l-Istrumenti Eżistenti biex Jintlaħaq l-Għan: Fil-waqt li l-UE se tkompli tinvesti fir-riċerka dwar is-sistemi integrati taħt il-Programm ta' Qafas, l-istrumenti regolari tal-Programm ta' Qafas waħedhom ma jistgħux iġibu flimkien riżorsi fuq l-iskala meħtieġa biex tkun sodisfatta l-isfida ta' investiment. L-ebda mill-istrumenti eżistenti jistgħu jgħaqqdu, taħt umbrella waħda, l-industrija, l-Istati Membri u l-Komunità. - Il-Valur Miżjud ta' Intervent fuq il-Livell Ewropew: L-ARTIMES JTI tipprovdi l-qafas legali u organizzattiv meħtieġ biex tistimula l-impenji fit-tul mill-partijiet interessati kollha. Dan il-qafas ġdid jista' jkun stabbilit biss b'azzjoni fuq il-livell Komunitarju, li jgħaqqad l-benefiċċji ta' l-integrazzjoni Ewropea ma' l-adattabilità rapida tal-miri teknoloġiċi u l-politika industrijali u b'flessibilità f'parteċipazzjoni min-naħa ta' l-Istati Membri. - Il-qawwa ta' l-Impenn Finanzjarju u tar-Riżorsi mill-Industrija: L-industrija diġà investiet ħafna sforzi fl-attivitajiet preparatorji u se tikkontribwixxi finanzjarjament fl-ispejjeż operattivi ta' l-JTI b'1% ta' l-ispejjeż globali ta' l-R&D (stmati madwar €2.7 biljun). F'termini ta' kontribuzzjoni f'oġġetti lill-proġetti ta' l-R&D, l-industrija hi mistennija li tikkontribwixxi madwar 60% ta' l-ispejjeż . - L-Importanza tal-Kontribuzzjoni lejn l-Għanijiet Politiċi Wesgħin Inkluż il-Benefiċċju lis-Soċjetà: Il-kisba ta' l-għanijiet teknoloġiċi ta' l-ARTEMIS JTI se jkollha l-benefiċċji diretti għall-industrija Ewropea ta' mill-anqas ta' €14.7 biljun kull sena sa l-2015 permezz ta' tfaddil mill-ispejjeż ta' żvilupp. Aktar benefiċċji indiretti huma mistennija mill-profitabilità mtejba f'termini ta' sehem u dħul akbar fis-suq, biċ-ċaqliq lejn segmenti ta' prodotti b'valur miżjud akbar u b'titjib tal-kompetittività teknoloġika fit-tul ta' żmien. - Il-Kapaċità biex Jinġibed Aktar Appoġġ Nazzjonali u biex Jitqawwa l-Iffinanzjar, fil-Preżent u fil-Ġejjieni, mill-Industrija: L-ARTEMIS JTI tuża finanzjament Komunitarju bħala saħħa biex tkabbar u tallinea tikkonforma l-finanzjament nazzjonali lejn miri u għanijiet komuni u biex tipprovdi inċentivi għal investiment akbar mill-indutrija. L-industrija hija ppreparata li tirdoppja r-riżorsi tagħha f'dan il-qasam matul is-snin li ġejjin. Għat-tofal ta' finanzjament Komunitarju ta' €410m għal attivitajiet ta' l-R&D, l-ARTEMIS JTI għandha toffri leverage to xi seba' darbiet ta' dak l-ammont, 60% minnhom ġejjin mill-kontribuzzjonijiet ta' l-industrija u l-atturi l-oħra ta' l-R&D. GħELUQ Il-JTI dwar is-Sistemi Integrati tal-Kompjuters (ARTEMIS JTI) proposta hija mezz xieraq biex tkun implimentata inizjattiva biex ikun realizzat l-potenzjal ta' l-Ewropa fis-swieq tal-ġejjinei għall-prodotti, il-proċessi u s-servizzi intelliġenti. L-ARTEMIS JTI tindirizza l-qalba ta' l-aġenda ta' Liżbona: Se ssegwi għanijiet ta' valur strateġiku għoli għall-kompetittività ta' l-UE; Se trawwem investiment akbar fil-qasam mill-inudstrija; Se tippermetti finanzjament Komunitarju li għandu jintuza bħala saħħa biex ikun allineat il-finanzjament nazzjonali b'mod flessibbli lejn miri u għanijiet komuni biex verament tinħoloq Żona ta' Riċerka Ewropea fil-qasam; U tipprovdi mekkaniżmu biex titkabbar il-parteċipazzjoni fl-R&D u għall-industrija biex taġixxi lejn miri u għanijiet komuni sabiex tikiseb leverage akbar dwar kif ir-riżultati ikunu sfruttati u applikati. Il-mudell ta' tmexxija u operazzjoni tal-JTI jipprovdi ukoll qafas xieraq biex igħaqqad is-saħħiet ta' skemi intergovernattivi (Eureka) u programmi Ewropej fil-waqt li jingħelbu d-dgħjufija tagħhom. [1] 1982/2006/KE 18.12.2006. [2] SEC(88) 1882. [3] {COM(2005) 488 finali} "Aktar Riċerka u Innovazzjoni – Ninvestu għat-Tkabbir Ekonomiku u l-Impjiegi: Approċċ Komuni" Valutazjzoni ta' l-Impatt. [4] “i2010" tipprovdi approċċ integrat għal soċjetà ta' l-informazzjoni u politika awdjo-viżiva fl-UE. [5] Komunikazzjoni tal-Kummissjoni KOM(2006) 697, SEC(2006) 1467 – "Riformi ekonomiċi u kompetittività:: Il-messaġġi prinċipali mir-Rapport dwar il-Kompetittività Ewropea 2006". [6] Embedded Computing, Fisher, Farabosch & Young. Fisher (2005) and Automotive Open System Architecture. http://www.autosar.org. [7] Tendenzi fid-Dinja u Programmi ta' l-R&D fis-Sistemi Inkorporati minn FAST GmbH u Sistemi Intensivi Softwer fil-Futur minn IDATE/TNO (2005) [8] Sistemi Intensivi ta' Softwer fil-Futur, IDATE/TNO, 2005. [9] Il-Pjattaforma għat-Teknoloġija ARTEMIS, http://www.artemis-office.org/ [10] Tendenzi fid-Dinja u Programmi ta' l-R&D fis-Sistemi Inkorporati minn FAST GmbH u Sistemi Intensivi Softwer fil-Futur minn IDATE/TNO (2005) [11] Komunikazzjoni tal-Kummissjoni: "i2010: Soċjetà Ewropea ta' l-Informazzjoni għat-Tkabbir Ekonomiku u l-Impjiegi", il-Kummissjoni Ewropea, 2005. [12] Madwar €380m kull sena [13] FP6 jirrapreżenta 5-6% ta' l-appoġġ pubbliku kollu għan-nefqa fuq ir-riċerka ċivili fl-UE. [14] Fit-terminu t-twil, il-ħlasijiet fuq il-livell ta' Programm ta' Qafas għandhom impatt akbar fuq il-PGD għal kull € investit mill-finanzjament allokat fuq il-livell nazzjonali: Dokument ta' Ħidma mill-Istaff tal-Kummissjoni anness mal-proposta għas-Seba' Programm ta' Qafas {COM(2005) 119 finali}, Anness 1, p. 59